title: Europa-Parlamentets Præsidiums afgørelse af  29. marts 2004  om fastsættelse af gennemførelsesbestemmelser til Europa-Parlamentets og Rådets forordning (EF) nr. 2004/2003 om statut for og finansiering af politiske partier på europæisk plan

text:
               28.6.2006

               DA

               Den Europæiske Unions Tidende

               C 150/9

      EUROPA-PARLAMENTETS PRÆSIDIUMS AFGØRELSE

   af 29. marts 2004 (1)

   om fastsættelse af gennemførelsesbestemmelser til Europa-Parlamentets og Rådets forordning (EF) nr. 2004/2003 om statut for og finansiering af politiske partier på europæisk plan
   (2006/C 150/02)
   PRÆSIDIET HAR —
   under henvisning til traktaten om oprettelse af Det Europæiske Fællesskab, særlig artikel 191,
   under henvisning til Europa-Parlamentets og Rådets forordning (EF) nr. 2004/2003 af 4. november 2003 om statut for og finansiering af politiske partier på europæisk plan (2),
   under henvisning til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (3) (herefter benævnt »finansforordningen«), Kommissionens forordning (EF, Euratom) nr. 2342/2002 af 23. december 2002 om gennemførelsesbestemmelser til Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (4) (herefter benævnt »gennemførelsesforordningen«) og Kommissionens forordning (EF) nr. 643/2005 af 27. april 2005 om ophævelse af forordning (EF) nr. 2909/2000 om den regnskabsmæssige forvaltning af De Europæiske Fællesskabers ikke-finansielle anlægsaktiver (5),
   under henvisning til forretningsordenens artikel 22, stk. 10, og
   ud fra følgende betragtninger:

               (1)

               Det er påkrævet at fastsætte bestemmelser om ydelse og forvaltning af de tilskud, der har til formål at bidrage til finansiering af politiske partier på europæisk plan.

               (2)

               Den økonomiske støtte til politiske partier på europæisk plan er et tilskud som omhandlet i finansforordningens artikel 108 ff. —

         TRUFFET FØLGENDE AFGØRELSE:
   Artikel 1
   Formål
   I denne afgørelse fastsættes gennemførelsesbestemmelser til Europa-Parlamentets og Rådets forordning (EF) nr. 2004/2003 af 4. november 2003 om statut for og finansiering af politiske partier på europæisk plan.
   Artikel 1a
   Med hensyn til finansieringen af politiske partier på europæisk plan vedtager Præsidiet ved begyndelsen af hver valgperiode en flerårig vejledende finansieringsramme baseret på referenceværdier for det grundbeløb, der tildeles hvert parti, og det supplerende beløb, der fastsættes efter antallet af parlamentsmedlemmer i det pågældende parti. Denne ramme er hovedreference for Europa-Parlamentets budgetmyndighed i forbindelse med den årlige budgetprocedure med forbehold af den kompetence, som tilfalder budgetmyndigheden i henhold til traktaten.
   Artikel 2
   Indkaldelse af forslag
   Europa-Parlamentet offentliggør hvert år inden udgangen af første halvår en indkaldelse af forslag med henblik på ydelse af tilskud til finansiering af politiske partier på europæisk plan. Indkaldelsen af forslag beskriver kriterierne for støtteberettigelse, de nærmere regler for Fællesskabets finansiering og datoerne for tildelingsproceduren.
   Artikel 3
   Ansøgning om finansiering
   1.   I henhold til artikel 4 i forordning (EF) nr. 2004/2003 indgiver hvert politisk parti på europæisk plan, der ønsker at opnå et tilskud over Den Europæiske Unions almindelige budget, en skriftlig ansøgning til Europa-Parlamentets formand inden den 15. november i året forud for det regnskabsår, for hvilket der ansøges om tilskud. De betingelser, der er fastlagt i forordningens artikel 3, skal være opfyldt på datoen for indgivelsen af ansøgningen.
   2.   Den formular, der skal anvendes til at ansøge om tilskud, er knyttet som bilag til denne afgørelse (bilag 1). Formularen findes på Parlamentets hjemmeside på internettet.
   3.   Enhver meddelelse, der gives i overensstemmelse med artikel 4, stk. 3, i forordning (EF) nr. 2004/2003, stiles til Europa-Parlamentets formand.
   Artikel 4
   Afgørelse om ansøgning om finansiering
   1.   På forslag af generalsekretæren vurderer Præsidiet ansøgningerne om finansiering på grundlag af de kriterier, der er fastlagt i artikel 3 og 4 i forordning (EF) nr. 2004/2003, for at udvælge de ansøgninger, der kan opnå finansiering. Præsidiet og — som led i forberedelsen af Præsidiets afgørelse — generalsekretæren kan opfordre en ansøger til at supplere eller uddybe den dokumentation, der er vedlagt ansøgningen, inden for en af dem fastsat frist.
   2.   Inden den 15. februar i det regnskabsår, for hvilket der ansøges om tilskud, vedtager Præsidiet en liste over tilskudsmodtagere og de tildelte beløb. Hvis en ansøgning om tilskud ikke imødekommes, giver Præsidiet i den samme afgørelse en begrundelse for afslaget, navnlig under henvisning til de kriterier, der er fastlagt i artikel 3 og 4 i forordning (EF) nr. 2004/2003.
   Præsidiet træffer afgørelse på grundlag af den i stk. 1 omhandlede vurdering. I afgørelsen tager Præsidiet hensyn til eventuelle ændringer i situationen, der måtte være indtrådt siden indgivelsen af ansøgningen, på grundlag af de meddelelser, som er modtaget i overensstemmelse med artikel 4, stk. 3, i forordning (EF) nr. 2004/2003 og til almindeligt kendte ændringer.
   Når referencebeløbene til ansøgerne adskiller sig fra de i artikel 1a anførte som følge af en forhøjelse af antallet af partier, der anmoder om finansiering, eller af antallet af medlemmer, der i mellemtiden har tilsluttet sig et ansøgerparti, informerer generalsekretæren straks Præsidiet, der kan anmode Parlamentets formand om at forelægge det kompetente udvalg et forslag med henblik på at tilpasse de disponible bevillinger.
   3.   Formanden meddeler skriftligt ansøgeren, hvilken afgørelse der er truffet om ansøgningen. Hvis der ydes tilskud, indeholder meddelelsen som bilag et eksemplar af den aftale om tilskud, som modtageren skal underskrive. Hvis der ikke ydes tilskud, meddeler formanden begrundelsen for Præsidiets afslag. Der gives meddelelse til de ansøgere, hvis ansøgning Præsidiet ikke har imødekommet, inden for 15 kalenderdage efter at afgørelsen om ydelse af tilskud er sendt til modtagerne.
   Artikel 5
   Aftale om tilskud
   Tilskud til et politisk parti på europæisk plan gøres til genstand for en skriftlig aftale mellem Europa-Parlamentet, der er repræsenteret af formanden eller dennes stedfortræder, og tilskudsmodtageren. Aftalens ordlyd er knyttet til som bilag til denne afgørelse (bilag 2). Den skal behørigt udfyldes og underskrives af de to parter inden for 30 dage, efter at Præsidiet har truffet den i artikel 4 omhandlede afgørelse. Aftalens ordlyd kan ikke ændres.
   Artikel 6
   Betaling
   1.   Medmindre Præsidiet træffer anden afgørelse, udbetales tilskuddet som forfinansiering til politiske partier på europæisk plan i én enkelt tranche på 80 % af det maksimale tilskudsbeløb, jf. aftalens artikel I.3, stk. 2, senest femten dage efter underskrivelsen af aftalen.
   2.   Udbetaling af saldoen finder sted efter udgangen af den tilskudsberettigede periode på grundlag af modtagerens faktiske udgifter til arbejdsprogrammets gennemførelse. Når de samlede tidligere udbetalinger er højere end det fastsatte endelige tilskudsbeløb, kræver Europa-Parlamentet de uretmæssigt udbetalte beløb tilbagebetalt.
   3.   Inden den 15. maj og senest den 30. juni efter regnskabsårets udgang forelægger modtageren følgende dokumenter med henblik på udbetaling af saldoen:

               —

               en endelig rapport om arbejdsprogrammets gennemførelse

               —

               en endelig finansopgørelse over de faktisk afholdte støtteberettigede udgifter, som følger budgetoverslagets opstilling

               —

               en samlet oversigt over indtægter og udgifter, svarende til modtagerens regnskab, for den i aftalen fastsatte tilskudsperiode

               —

               en ekstern revisionsrapport om modtagerens regnskab udarbejdet af et uafhængigt organ eller en uafhængig ekspert, som efter national ret er berettiget til at gennemføre regnskabskontrol.

         4.   Den eksterne revision har til formål at kontrollere, at de finansielle dokumenter, som modtageren har forelagt Parlamentet, er i overensstemmelse med aftalens finansielle bestemmelser, at de oplyste udgifter faktisk er afholdt, at indtægterne er udtømmende opregnet, og at kravene i artikel 6, 7, 8 og artikel 10, stk. 2, i forordning (EF) nr. 2004/2003 er opfyldt.
   5.   Ved modtagelsen af de i stk. 3 nævnte dokumenter og inden for en frist af to måneder godkender Præsidiet på forslag af generalsekretæren den endelige rapport om arbejdsprogrammets gennemførelse og den endelige finansopgørelse.
   Præsidiet kan anmode modtageren om at forelægge den dokumentation og de supplerende oplysninger, som Præsidiet anser for påkrævet for at godkende den endelige rapport og den endelige finansopgørelse. Modtageren har en frist på 15 dage til at forelægge den pågældende dokumentation.
   Præsidiet kan efter at have hørt repræsentanterne for det pågældende politiske parti afvise den endelige rapport og den endelige opgørelse og kræve, at der forelægges en ny rapport og en ny opgørelse. Modtageren har en frist på 15 dage til at forelægge en ny rapport og en ny opgørelse.
   Hvis der ikke foreligger en skriftlig reaktion fra Parlamentets side inden for den nævnte frist på to måneder, betragtes den endelige rapport og den endelige finansopgørelse som godkendt.
   6.   Modtageren meddeler Parlamentet, hvilke renter eller tilsvarende fordele forfinansieringerne fra Parlamentet eventuelt har givet anledning til. Denne meddelelse gives i forbindelse med ansøgningen om udbetaling af den saldo, som afslutter forfinansieringen. Disse renter gøres til genstand for en indtægtsordre fra generalsekretæren eller dennes stedfortræder.
   Artikel 7
   Fastsættelse af det endelige tilskud
   1.   Med forbehold af oplysninger, der indgår på et senere tidspunkt som led i kontrol og revision, fastsætter Præsidiet efter at have hørt repræsentanterne for det pågældende politiske parti, som udtrykker ønske herom, størrelsen af det endelige tilskud, der kan ydes til modtageren, på grundlag af de i artikel 6, stk. 3, nævnte dokumenter, som Præsidiet har accepteret.
   2.   Det samlede beløb, der udbetales til modtageren af Parlamentet, kan under ingen omstændigheder overstige:

               —

               det maksimale tilskudsbeløb, jf. tilskudsaftalens artikel I.3, stk. 2

               —

               75 % af de tilskudsberettigede faktiske udgifter.

         3.   Tilskuddet er begrænset til det beløb, der er nødvendigt for at skabe balance mellem indtægter og tilskudsberettigede udgifter i modtagerens driftsbudget i forbindelse med arbejdsprogrammets gennemførelse, og tilskuddet må under ingen omstændigheder bevirke, at modtageren opnår en fortjeneste, jf. gennemførelsesforordningens artikel 165. Ethvert overskud medfører en tilsvarende reduktion i tilskuddet.
   4.   På grundlag af det således fastsatte endelige tilskud og de samlede udbetalinger, der tidligere er foretaget i henhold til aftalen, fastsætter Præsidiet saldobeløbet som det resterende beløb, der tilkommer modtageren. Overstiger de samlede tidligere udbetalinger det endelige tilskud, udsteder generalsekretæren eller dennes stedfortræder en indtægtsordre for det overskydende beløb.
   Artikel 8
   Suspendering og reduktion af tilskuddet
   På forslag af generalsekretæren suspenderer Præsidiet udbetalingerne og reducerer tilskuddet og opsiger i givet fald aftalen, idet der eventuelt stilles krav om tilbagebetaling

               a)

               i tilfælde af anvendelse af tilskuddet til udgifter, der ikke er tilladt efter forordning (EF) nr. 2004/2003

               b)

               i tilfælde af manglende meddelelse efter artikel 4, stk. 3, i forordning (EF) nr. 2004/2003

               c)

               i tilfælde af manglende overholdelse af de betingelser og krav, der er fastsat i artikel 3 og artikel 6 i forordning (EF) nr. 2004/2003

               d)

               i tilfælde af indtræden af en af de i finansforordningens artikel 93 eller 94 nævnte situationer.

         Inden der træffes afgørelse, giver Præsidiet modtageren mulighed for at udtale sig om de konstaterede uregelmæssigheder.
   Artikel 9
   Tilbagebetaling
   1.   Når der uretmæssigt er udbetalt beløb til modtageren, eller når en tilbagebetalingsprocedure er berettiget i henhold til aftalevilkårene, indbetaler modtageren de pågældende beløb til Parlamentet på de betingelser og inden for den frist, som Parlamentet fastsætter.
   2.   Hvis modtageren ikke foretager denne indbetaling inden for den tidsfrist, som Parlamentet har fastsat, lægger Parlamentet morarenter til de skyldige beløb efter den sats, der er nævnt i aftalens artikel II.14, stk. 3. Morarenterne omfatter tidsrummet fra den fastsatte betalingsfrist (ekskl. forfaldsdagen) til datoen for Parlamentets modtagelse af samtlige skyldige beløb (inkl. denne dato).
   Artikel 10
   Kontrol og revision
   1.   Generalsekretæren foretager den regelmæssige kontrol i henhold til artikel 5, stk. 1, i forordning (EF) nr. 2004/2003.
   2.   Modtageren forelægger alle de detaljerede oplysninger, der anmodes om, til Parlamentet eller ethvert andet af Parlamentet bemyndiget eksternt organ med henblik på kontrol af, at der er sket en tilfredsstillende gennemførelse af arbejdsprogrammet og aftalens bestemmelser.
   3.   Modtageren sikrer, at Parlamentet har adgang til samtlige originale dokumenter, navnlig af regnskabs-, bank-, skatte- og afgiftsmæssig art, eller i behørigt begrundede undtagelsestilfælde til bekræftede genparter af de originale dokumenter vedrørende aftalen i et tidsrum af fem år fra tidspunktet for udbetaling af saldoen af skyldige beløb, jf. aftalens artikel I.4.
   4.   Modtageren medvirker til, at Parlamentet enten direkte ved hjælp af sine egne ansatte eller ved hjælp af ethvert andet af Parlamentet bemyndiget eksternt organ kan foretage en revision vedrørende anvendelsen af tilskuddet. Disse revisioner kan finde sted under hele aftalens løbetid indtil udbetalingen af saldobeløbet samt i et tidsrum af fem år fra tidspunktet for udbetaling af saldobeløbet. Resultaterne af disse revisioner kan i givet fald medføre, at Præsidiet træffer afgørelse om tilbagebetaling.
   5.   Hver enkelt aftale fastslår udtrykkeligt, at Europa-Parlamentet og Revisionsretten har beføjelse til gennem bilagskontrol og kontrol på stedet at føre kontrol med et politisk parti på europæisk plan, der modtager et tilskud fra Den Europæiske Unions almindelige budget.
   6.   I henhold til Europa-Parlamentets og Rådets forordning (EF) nr. 1073/1999 af 25. maj 1999 om undersøgelser, der foretages af Det Europæiske Kontor for Bekæmpelse af Svig (OLAF) (6), kan OLAF ligeledes foretage kontrol og inspektion på stedet i overensstemmelse med de i fællesskabsretten fastsatte procedurer med henblik på beskyttelse af De Europæiske Fællesskabers finansielle interesser mod svig og andre uregelmæssigheder. Resultaterne af disse kontroller kan i givet fald medføre, at Præsidiet træffer afgørelse om tilbagebetaling.
   Artikel 11
   Teknisk støtte
   1.   På forslag af generalsekretæren kan Præsidiet yde politiske partier på europæisk plan teknisk støtte i overensstemmelse med Præsidiets afgørelse af 14. marts 2000 om eksterne brugeres anvendelse af Parlamentets lokaler, som ændret ved afgørelse af 2. juni 2003, og enhver teknisk støtte fastsat i senere bestemmelser. Præsidiet kan til generalsekretæren uddelegere visse typer afgørelser vedrørende bevilling af teknisk støtte.
   2.   Hvert år inden for tre måneder efter regnskabsårets afslutning forelægger generalsekretæren Præsidiet en rapport med en detaljeret redegørelse for den tekniske støtte, som Europa-Parlamentet har ydet til hvert politisk parti på europæisk plan. Rapporten offentliggøres efterfølgende på Parlamentets hjemmeside på internettet.
   Artikel 12
   Offentlighed
   Samtlige tilskud, der ydes af Europa-Parlamentet i løbet af et regnskabsår til politiske partier på europæisk plan, offentliggøres i det første halvår af det efterfølgende regnskabsår på Europa-Parlamentets hjemmeside på internettet med følgende oplysninger:

               —

               modtagerens navn og adresse

               —

               tilskuddets formål

               —

               det tildelte beløb og finansieringsgraden i forhold til modtagerens samlede driftsbudget.

         Artikel 13
   Domstolsprøvelse
   De afgørelser, der træffes i henhold til denne afgørelse, kan indbringes for De Europæiske Fællesskabers Domstol og Ret i Første Instans på de i traktaten fastsatte betingelser.
   Artikel 14
   Overgangsbestemmelser for regnskabsåret 2004
   1.   Datoen i artikel 3, stk. 1, i denne afgørelse erstattes med 23. juli 2004 og datoen i artikel 4, stk. 2, med 16. september 2004.
   2.   Uanset artikel 6, stk. 1, i denne afgørelse udbetales der en enkelt forfinansieringstranche på 80 % af det maksimale tilskudsbeløb, jf. aftalens artikel I.3, stk. 2, inden for femten dage efter aftalens underskrivelse.
   Artikel 15
   Revision af afgørelsen
   Inden den 30. september 2005 forelægger Europa-Parlamentets generalsekretær Præsidiet en rapport om gennemførelsen af denne afgørelse. Rapporten anfører i givet fald eventuelle forslag til ændringer af denne afgørelse og det system for finansiering af politiske partier på europæisk plan, som er fastsat i forordning (EF) nr. 2004/2003.
   Artikel 16
   Ikrafttræden
   Denne afgørelse træder i kraft dagen efter offentliggørelsen i Den Europæiske Unions Tidende.

      (1)  Ændret ved Præsidiets afgørelse af 1. februar 2006.

      (2)  EUT L 297 af 15.11.2003, s. 1.

      (3)  EFT L 248 af 16.9.2002, s. 1.

      (4)  EFT L 357 af 31.12.2002, s. 1.

      (5)  EUT L 107 af 28.4.2005, s. 17.

      (6)  EFT L 136 af 31.5.1999, s. 1.

      BILAG 1

      BILAG 2


title: Det Europæiske Udvalg for Systemiske Risicis afgørelse af 21. september 2011 om tilvejebringelse og indsamling af oplysninger med henblik på makrotilsynet med det finansielle system i EU (ESRB/2011/6)

text:
               13.10.2011

               DA

               Den Europæiske Unions Tidende

               C 302/3

         DET EUROPÆISKE UDVALG FOR SYSTEMISKE RISICIS AFGØRELSE
   af 21. september 2011
   om tilvejebringelse og indsamling af oplysninger med henblik på makrotilsynet med det finansielle system i EU
   (ESRB/2011/6)
   2011/C 302/04
   DET ALMINDELIGE RÅD FOR DET EUROPÆISKE UDVALG FOR SYSTEMISKE RISICI HAR —
   under henvisning til Europa-Parlamentets og Rådets forordning (EU) nr. 1092/2010 af 24. november 2010 om makrotilsyn på EU-plan med det finansielle system og om oprettelse af et europæisk udvalg for systemiske risici (1), navnlig artikel 3, stk. 2, artikel 4, stk. 2, artikel 8, stk. 2, og artikel 15,
   under henvisning til Rådets forordning (EU) nr. 1096/2010 af 17. november 2010 om overdragelse til Den Europæiske Centralbank af specifikke opgaver i relation til Det Europæiske Udvalg for Systemiske Risicis funktionsmåde (2), navnlig artikel 2, litra b), artikel 5 og artikel 6, stk. 4,
   under henvisning til Det Europæiske Udvalg for Systemiske Risicis afgørelse ESRB/2011/1 af 20. januar 2011 om vedtagelse af forretningsordenen for Det Europæiske Udvalg for Systemiske Risici (3), navnlig artikel 28, stk. 1, og
   ud fra følgende betragtninger:

               (1)

               I henhold til artikel 3, stk. 2, i forordning (EU) nr. 1092/2010 skal Det Europæiske Udvalg for Systemiske Risici (ESRB) indkredse og/eller indsamle og analysere alle oplysninger, der er relevante og nødvendige for makrotilsynet med det finansielle system i EU med det formål at bidrage til at forebygge eller reducere systemiske risici for den finansielle stabilitet i Unionen som følge af udviklinger i det finansielle system og under hensyn til de makroøkonomiske udviklinger med henblik på at undgå perioder med omfattende finansiel uro.

               (2)

               I henhold til artikel 15, stk. 2, i forordning (EU) nr. 1092/2010 skal de europæiske tilsynsmyndigheder (ESA’er), Det Europæiske System af Centralbanker (ESCB), Kommissionen, de nationale tilsynsmyndigheder (NSA’er) og nationale statistikmyndigheder arbejde tæt sammen med ESRB og give ESRB alle de oplysninger, der er nødvendige for udførelsen af dets opgaver i overensstemmelse med Unionslovgivningen.

               (3)

               I henhold til artikel 15, stk. 3, i forordning (EU) nr. 1092/2010 kan ESRB anmode ESA’erne om oplysninger, som regel i summarisk eller sammenfattet form, således at de individuelle finansielle institutioner ikke kan identificeres.

               (4)

               Det fremgår af tiende betragtning til forordning (EU) nr. 1096/2010, at »ECB bør overdrages den opgave at yde statistisk støtte til ESRB« i overensstemmelse med niende betragtning til forordningen.

               (5)

               Denne afgørelse strider ikke mod ECB's ret til at anvende oplysninger, som ECB indsamler i medfør af Rådets forordning (EF) nr. 2533/98 af 23. november 1998 om Den Europæiske Centralbanks indsamling af statistisk information (4), til eget brug.

               (6)

               Indholdet af de oplysninger i sammenfattet form, der på kort sigt er nødvendige for ESRB’s aktivitet, er blevet fastlagt i samarbejde med ECB og ESA’erne på grundlag af en fælles rapport —

         TRUFFET FØLGENDE AFGØRELSE:
   Artikel 1
   Anvendelsesområde
   I denne afgørelse fastlægges, hvilke aggregerede oplysninger der er nødvendige, for at ESRB kan udføre sine opgaver, samt nærmere bestemmelser for tilvejebringelse og indsamling af disse oplysninger.
   Artikel 2
   Regelmæssig tilvejebringelse af aggregerede oplysninger
   1.   Regelmæssig tilvejebringelse af de aggregerede oplysninger, som er nødvendige, for at ESRB kan udføre sine opgaver, skal finde sted som beskrevet i bilag I og II.
   2.   De i bilag I omhandlede aggregerede oplysninger tilvejebringes af ECB.
   3.   De i bilag II omhandlede aggregerede oplysninger tilvejebringes af de respektive ESA’er.
   4.   ESRB's sekretariat:

               a)

               fastlægger, hvor dette er nødvendigt, de tekniske specifikationer vedrørende de i stk. 1 omhandlede oplysninger efter behørigt samråd med ECB og/eller ESA’erne, og

               b)

               indsamler de i stk. 1 omhandlede oplysninger og samarbejder i den henseende med ECB og ESA’erne.

         Artikel 3
   Ad hoc-tilvejebringelse af aggregerede oplysninger
   De procedurer, som ESRB's sekretariat skal anvende til at behandle anmodninger om aggregerede oplysninger på ad hoc-basis, er fastlagt i bilag III.
   Artikel 4
   Ikrafttrædelse
   Denne afgørelse træder i kraft den 15. oktober 2011.

      Udfærdiget i Frankfurt am Main, den 21. september 2011.

         Jean-Claude TRICHET

            Formand for ESRB

      (1)  EUT L 331 af 15.12.2010, s. 1.

      (2)  EUT L 331 af 15.12.2010, s. 162.

      (3)  EUT C 58 af 24.2.2011, s. 4.

      (4)  EFT L 318 af 27.11.1998, s. 8.

      BILAG I

         Den Europæiske Centralbanks regelmæssige tilvejebringelse af aggregerede oplysninger

      Den Europæiske Centralbank (ECB) indberetter offentliggjorte og ikke-offentliggjorte datasæt for de medlemsstater, der har euroen som valuta, på området monetær og finansiel statistik, som med hensyn til indhold, hyppighed og tidsfrister reguleres af de nedennævnte retsakter, eller i henhold til almindelig praksis. I det omfang der på frivilligt grundlag og med godkendelse fra de relevante nationale centralbanker stilles oplysninger til rådighed vedrørende medlemsstater, der ikke har euroen som valuta, indberetter ECB også disse data.

                  1.

                  Monetære finansielle institutioners (MFI'ers) balancedata som fastlagt i forordning ECB/2008/32 af 19. december 2008 om den konsoliderede balance i MFI-sektoren (monetære finansielle institutioner) (omarbejdet) (1).

                  2.

                  Statistik over MFI'ers rentesatser som fastlagt i forordning ECB/2001/18 af 20. december 2001 vedrørende statistik over de monetære finansielle institutioners rentesatser på indlån fra og udlån til husholdninger og ikke-finansielle selskaber (2).

                  3.

                  Statistik vedrørende investeringsforeninger som fastlagt i forordning ECB/2007/8 af 27. juli 2007 om statistik vedrørende investeringsforeningers aktiver og passiver (3).

                  4.

                  Statistik om securitisation som fastlagt i forordning ECB/2008/30 af 19. december 2008 om statistik over aktiver og passiver hos financial vehicle corporations, som deltager i securitisationstransaktioner (4).

                  5.

                  Udvalgt monetær statistik og statistik over finansielle institutioner og markeder som fastlagt i retningslinje ECB/2007/9 af 1. august 2007 om monetær statistik og statistik over finansielle institutioner og markeder (omarbejdet) (5).

                  6.

                  Konsoliderede bankdata, som er godkendt af ECB's Styrelsesråd og Generelle Råd, og som omfatter data i aggregeret form om bankkoncerners balance, resultatopgørelse og solvens.

         (1)  EUT L 15 af 20.1.2009, s. 14.

         (2)  EFT L 10 af 12.1.2002, s. 24.

         (3)  EUT L 211 af 14.8.2007, s. 8.

         (4)  EUT L 15 af 20.1.2009, s. 1.

         (5)  EUT L 341 af 27.12.2007, s. 1.

      BILAG II

         De europæiske tilsynsmyndigheders regelmæssige tilvejebringelse af aggregerede oplysninger

         GENEREL REGEL

      Aggregerede oplysninger, som indberettes af de europæiske tilsynsmyndigheder (ESA'er), omfatter data om mindst tre juridiske personer, hvoraf hver enkelt repræsenterer under 85 pct. af det relevante marked, uanset om det omfatter en eller flere medlemsstater eller hele EU. Såfremt der tilvejebringes spredningsmål sammen med de aggregerede oplysninger, omfatter de aggregerede oplysninger dog data om mindst fem juridiske personer, når de henviser til offentlige data, og data om mindst seks juridiske personer, når det er nødvendigt at beskytte fortrolige virksomhedsdata.
      A.   Den Europæiske Banktilsynsmyndighed (EBA)

      EBA indberetter følgende datasæt for et udsnit af store bankkoncerner, som defineret i samarbejde mellem ESRB og EBA:
      A1.   Datasæt: kvartalsdata fra COREP- og FINREP-formularer
          (1)

      For så vidt de relevante oplysninger er indsamlet i samarbejde med de nationale tilsynsmyndigheder (NSA’er), fremsender EBA til ESRB de data, som er nødvendige for opstillingen af de nedenfor angivne indikatorer, hvilke også stilles til rådighed af EBA, sammen med korrelationer mellem indikatorerne og følgende spredningsmål: minimum, første (nedre) og tredje (øvre) kvartil, median, gennemsnit, maksimum. EBA bør indberette disse oplysninger hvert kvartal, fem arbejdsdage efter EBA's modtagelse af data fra de nationale tilsynsmyndigheder (NSA’er), som er 90 dage efter referencedatoen. Datoen for den første fremsendelse af oplysninger aftales mellem ESRB og EBA. Desuden bør der efter bedste evne indberettes konsistente tilbageregnede data for de foregående fem til otte kvartaler, hvis de foreligger,
      Følgende indikatorer skal tilvejebringes:

                  a)

                  indikatorer for solvens:
                  kernekapitaldækning; samlet kapitaldækning; kernekapitaldækning (ekskl. hybridinstrumenter); kapitalkrav til kreditrisiko i forhold til samlede kapitalkrav; kapitalkrav efter standardmetoden i forhold til samlede kapitalkrav; kapitalkrav til securitisation i forhold til samlede kapitalkrav; kapitalkrav efter den »interne ratingmetode« i forhold til samlede kapitalkrav, kapitalkrav til markedsrisiko i forhold til samlede kapitalkrav; kapitalkrav til operationel risiko i forhold til samlede kapitalkrav, kapitalkrav til afviklings- og leveringsrisiko i forhold til samlede kapitalkrav; andre kapitalkrav i forhold til samlede kapitalkrav

                  b)

                  indikatorer for kreditrisiko og aktivkvalitet:
                  udlån med restance (> 90 dage) af samlede udlån; misligholdte udlån af samlede udlån; dækningsgrad (særlige afskrivninger for udlån af samlede misligholdte udlån, brutto); udlån og gældsinstrumenter med restance (> 90 dage) af samlede udlån og gældsinstrumenter; dækningsgrad (særlige afskrivninger for udlån og gældsinstrumenter af samlede misligholdte udlån og gældsinstrumenter, brutto); dækningsgrad (alle afskrivninger for udlån og gældsinstrumenter af samlede misligholdte udlån og gældsinstrumenter, brutto); misligholdte finansielle aktiver af samlede aktiver; misligholdte gældsinstrumenter af samlede gældsinstrumenter; akkumulerede tab på finansielle aktiver af samlede (brutto) aktiver

                  c)

                  indikatorer for indtjeningsrisici:
                  egenkapitalforrentning; forrentning af det lovmæssige kapitalgrundlag; omkostninger i forhold til indtægter; afkastningsgrad; nettorenteindtægter af samlede driftsindtægter; nettogebyr- og provisionsindtægter af samlede driftsindtægter; modtaget udbytte af samlede driftsindtægter; nettogevinster (-tab) på finansielle aktiver og passiver, ikke målt til dagsværdi i resultatet, af samlede driftsindtægter; nettogevinster på finansielle aktiver og passiver, som besiddes med handel for øje, af samlede driftsindtægter; nettogevinster på finansielle aktiver og passiver, klassificeret til dagsværdi i resultatet, af samlede driftsindtægter; andre nettodriftsindtægter af samlede driftsindtægter; nettoindtægter af samlede driftsindtægter; tab på finansielle aktiver af samlede driftsindtægter

                  d)

                  balancestruktur:
                  udlåns-/indlånskvote; kundeindlån af samlede passiver; gearingsgrad; (kernekapital af (aktiver i alt — immaterielle aktiver)); gældsinstrumenter af samlede passiver; indlån fra kreditinstitutter af samlede passiver; egenkapital af samlede passiver og egenkapital; kontantbeholdning og handelsbeholdning af aktiver af samlede aktiver; kontantbeholdning, handelsbeholdning af aktiver og aktiver disponible for salg af samlede aktiver; finansielle aktiver, som besiddes med handel for øje, af samlede aktiver; finansielle passiver, som besiddes med handel for øje, af samlede passiver og egenkapital; samlede udlån (ekskl. handelsbeholdning) af samlede aktiver; gæld-/egenkapitalforholdet; ikke-balanceførte instrumenter af samlede aktiver

                  e)

                  årlige vækstrater (pct.):
                  samlede aktiver; samlede udlån; samlede kundeindlån; samlede driftsindtægter; tab på finansielle aktiver; udlån og gældsinstrumenter med restance (> 90 dage); samlede brutto misligholdte udlån og gældsinstrumenter, brutto; risikovægtede aktiver.

            A2.   Datasæt: kvartalsdata om likviditet

      EBA indberetter de data til ESRB, som er nødvendige for opstillingen af de nedenfor anførte indikatorer, som også tilvejebringes af EBA, samt følgende spredningsmål: minimum, første (nedre) og tredje (øvre) kvartil, median, gennemsnit, maksimum. Disse oplysninger indberettes hvert kvartal, fem arbejdsdage efter EBA's modtagelse af data fra de nationale tilsynsmyndigheder (NSA’er), som er 90 dage efter referencedatoen. Oplysningerne i den første indberetning vil vedrøre medio 2013, afhængigt af de endelige ændringer af de bestemmelser om indberetning, som er opstillet i Europa-Parlamentets og Rådets direktiv 2006/48/EF af 14. juni 2006 om adgang til at optage og udøve virksomhed som kreditinstitut (omarbejdning) (2) og Europa-Parlamentets og Rådets direktiv 2006/49/EF af 14. juni 2006 om kravene til investeringsselskabers og kreditinstitutters kapitalgrundlag (omarbejdning) (3). Datoen for den første indberetning af oplysninger aftales mellem ESRB og EBA. Der stilles ikke krav om historisk information.
      Følgende indikatorer skal tilvejebringes: erstatningsværdier på grundlag af foreliggende data for den mere kortsigtede likviditetsdækningskvote (liquidity coverage ratio) og den langsigtede likviditetskvote (net stable funding ratio).
      A3.   Datasæt: kvartalsdata fra EBA's formularer for fælles indberetning af store engagementer
          (4)

      For så vidt de relevante informationer er indsamlet i samarbejde med de nationale tilsynsmyndigheder (NSA’er) og i overensstemmelse med den generelle regel om aggregerede oplysninger, fremsender EBA til ESRB de data, som er nødvendige for opstillingen af de nedenfor angivne indikatorer, hvilke også stilles til rådighed af EBA, sammen med spredningsmål i henhold til aftale mellem ESRB og EBA. Disse oplysninger indberettes hvert kvartal, fem arbejdsdage efter modtagelsen af data fra de nationale tilsynsmyndigheder (NSA’er), som er 90 dage efter referencedatoen. Oplysningerne i den første indberetning vil vedrøre ultimo december 2011. Datoen for den første indberetning af oplysninger aftales mellem ESRB og EBA. Der stilles ikke krav om historisk information.
      Følgende indikatorer skal tilvejebringes: antallet af store EU-bankkoncerners store engagementer; omfang af store engagementer opdelt efter land og modpartssektor (offentlig forvaltning og service; andre store EU-bankkoncerner; andre banker; andre finansielle formidlere; ikke-finansielle selskaber; detailsektoren); omfang (eksponering før kreditrisikoreduktion) af store EU-bankkoncerners store engagementer opdelt efter instrument (aktiver; derivater; ikke-balanceførte instrumenter; indirekte eksponeringer) og procentdel af egenkapital; omfang (eksponering efter kreditrisikoreduktion, heraf anlægsbeholdning) af store EU-bankkoncerners store engagementer og procentdel af egenkapital.
      B.   Den Europæiske Tilsynsmyndighed for Forsikrings- og Arbejdsmarkedspensionsordninger (EIOPA)

      EIOPA indberetter følgende datasæt: B1-datasættet vedrører store EU-forsikringsselskaber, som identificeret af EIOPA. B2-datasættet vedrører alle EU-forsikringsselskaber, hvor sådanne aggregerede oplysninger indsamles på individuelt grundlag.
      B1.   Datasæt: årlig fremskyndet indberetning

      For så vidt de relevante oplysninger er indsamlet i samarbejde med de nationale tilsynsmyndigheder (NSA’er) og i overensstemmelse med den generelle regel om aggregerede oplysninger, fremsender EIOPA til ESRB de data, som er nødvendige for opstillingen af de nedenfor angivne indikatorer, hvilke også stilles til rådighed af EIOPA, enten som samlede beløb eller som følgende spredningsmål: uvægtet gennemsnit, vægtet gennemsnit efter bruttopræmier, median, første kvartil, tredje kvartil, minimum, maksimum. Oplysningerne indberettes årligt, ca. 80 kalenderdage efter referenceåret. Datoen for den første indberetning af oplysninger aftales mellem ESRB og EIOPA.
      Følgende indikatorer skal tilvejebringes:

                  a)

                  samlede beløb (sum):

                              i)

                              samlet forsikringsvirksomhed (livs- og skadesforsikring): opkrævede bruttopræmier; indtjente nettopræmier; nettoerstatningsudgifter; nettodriftsudgifter; solvenskapital til rådighed; krævet solvenskapital

                              ii)

                              skadesforsikringsvirksomhed: opkrævede bruttopræmier opdelt efter forretningsområde (ulykkes- og sygeforsikring; motorkøretøjsforsikring; motorkøretøjsforsikring (ansvar); andre motorkøretøjsforsikringer; sø-, luftfart- og transportforsikring; brandforsikring og anden skade på ejendom; ansvarsforsikring; kredit- og kautionsforsikring; anden skadesforsikring); indtjente nettopræmier; nettoerstatningsudgifter; nettodriftsudgifter; solvenskapital til rådighed; krævet solvenskapital

                              iii)

                              livsforsikringsvirksomhed: opkrævede bruttopræmier opdelt efter forretningsområde (livsforsikring tilknyttet investeringsfonde; almindelig livsforsikring; kapitaliseringsforsikring; gruppepensionsforsikring; anden livsforsikring); indtjente nettopræmier; nettoerstatningsudgifter; nettodriftsudgifter; solvenskapital til rådighed; krævet solvenskapital.

                  b)

                  spredningsmål:

                              i)

                              samlet forsikringsvirksomhed (livs- og skadesforsikring): vækstrate for opkrævede bruttopræmier; egenkapitalforrentning; afkastningsgrad; solvensnøgletal

                              ii)

                              skadesforsikringsvirksomhed: vækstrate for opkrævede bruttopræmier opdelt efter forretningsområde (ulykkes- og sygeforsikring; motorkøretøjsforsikring; motorkøretøjsforsikring (ansvar); andre motorkøretøjsforsikringer; sø-, luftfart- og transportforsikring; brandforsikring og anden skade på ejendom; ansvarsforsikring; kredit- og kautionsforsikring; anden skadesforsikring); tabsprocent; omkostningsprocent; summen af erstatnings- og omkostningsprocent (combined ratio); egenkapitalforrentning; afkastningsgrad; solvensnøgletal

                              iii)

                              livsforsikringsvirksomhed: vækstrate for opkrævede bruttopræmier opdelt efter forretningsområde (livsforsikring tilknyttet investeringsfonde, almindelig livsforsikring; kapitaliseringsforsikring; gruppepensionsforsikring; anden livsforsikring); egenkapitalforrentning; afkastningsgrad; solvensnøgletal.

            B2.   Datasæt: årlig regelmæssig indberetning

      For så vidt de relevante oplysninger er indsamlet i samarbejde med de nationale tilsynsmyndigheder (NSA’er) og i overensstemmelse med den generelle regel om aggregerede oplysninger, fremsender EIOPA til ESRB de data, som er nødvendige for opstillingen af de nedenfor angivne indikatorer, hvilke også stilles til rådighed af EIOPA som samlede beløb: uvægtet gennemsnit, vægtet gennemsnit efter bruttopræmier, store EU-forsikringsselskabers samlede nøgletal, median, første kvartil, tredje kvartil, minimum, maksimum. Disse oplysninger indberettes årligt, ca. 270 kalenderdage efter referenceåret. Datoen for den første indberetning af data aftales mellem ESRB og EIOPA. Der tilvejebringes historiske serier fra og med 2003.
      Følgende indikatorer skal tilvejebringes:

                  a)

                  samlet forsikringsvirksomhed (livs- og skadesforsikring): opkrævede bruttopræmier; indtjente nettopræmier; nettoerstatningsudgifter; nettodriftsudgifter; solvenskapital til rådighed; krævet solvenskapital;

                  b)

                  skadesforsikringsvirksomhed: opkrævede bruttopræmier opdelt efter forretningsområde (ulykkes- og sundhedsforsikring; motorkøretøjsforsikring; motorkøretøjsforsikring (ansvar); andre motorkøretøjsforsikringer; sø-, luftfart- og transportforsikring; brandforsikring og anden skade på ejendom; ansvarsforsikring; kredit- og kautionsforsikring; anden skadesforsikring); indtjente nettopræmier; nettoerstatningsudgifter; nettodriftsudgifter; solvenskapital til rådighed; krævet solvenskapital;

                  c)

                  livsforsikringsvirksomhed: opkrævede bruttopræmier opdelt efter forretningsområde (livsforsikring tilknyttet investeringsfonde; almindelig livsforsikring; kapitaliseringsforsikring; gruppepensionsforsikring; anden livsforsikring); indtjente nettopræmier; nettoerstatningsudgifter; nettodriftsudgifter; solvenskapital til rådighed; krævet solvenskapital.

            C.   Den Europæiske Værdipapirtilsynsmyndighed (ESMA)

      ESMA tilvejebringer følgende datasæt:
      C1.   Datasæt: Databasen ifølge direktivet om markeder for finansielle instrumenter
          (5)

      ESMA indberetter til ESRB de data, som er indsamlet i samarbejde med de nationale tilsynsmyndigheder (NSA’er) er nødvendige for opstillingen af de nedenfor anførte indikatorer, hvilke også stilles til rådighed af ESMA. Oplysningerne indberettes hvert kvartal, fem dage efter referenceperioden. Datoen for den første indberetning af oplysninger aftales mellem ESRB og ESMA. Historisk information tilvejebringes fra og med november 2007.
      Følgende indikatorer skal tilvejebringes: medlemsstatens navn og betegnelse på den kompetente myndighed, som har autoriseret de selskaber, der systematisk internaliserer; medlemsstatens navn og betegnelse på den kompetente myndighed, som har autoriseret de multilaterale handelsfaciliteter; medlemsstatens navn og betegnelse på den kompetente myndighed, der har autoriseret det regulerede marked; medlemsstatens navn og betegnelse på den kompetente myndighed, der har autoriseret de clearingcentraler, der fungerer som centrale modparter.
      C2.   Datasæt: Reference Data System databasen

      ESMA indberetter data, der er indsamlet i samarbejde med de nationale tilsynsmyndigheder (NSA’er), og som er nødvendige for opstillingen af de nedenfor anførte indikatorer, som også stilles til rådighed af ESMA samt spredningsmål i henhold til aftale mellem ESRB og ESMA, til ESRB. Oplysningerne indberettes hvert kvartal, fem dage efter referenceperioden. Datoen for den første indberetning af oplysninger aftales mellem ESRB og ESMA. Historisk information tilvejebringes fra og med juni 2009.
      Følgende indikatorer skal tilvejebringes: opdeling af finansielle instrumenter, der er optaget til handel på Det Europæiske Økonomiske Samarbejdsområdes markeder, hvis kode for klassificering af finansielle instrumenter er ES (stamaktier); antal instrumenter opdelt efter medlemsstat; antal instrumenter, som er optaget, opdelt efter marked; antal udstedte nye instrumenter opdelt efter marked; antal udstedte nye instrumenter opdelt efter medlemsstater.

         (1)  COREP- og FINREP-formularer, som er gældende på rapporteringsdatoen, udarbejdet i form af EBA-retningslinjer, som er offentliggjort på EBA's websted http://www.eba.europa.eu, eller, alt efter omstændighederne, i form af tekniske standarder udviklet af EBA og vedtaget af Kommissionen i henhold til artikel 74, stk. 2, i Europa-Parlamentets og Rådets direktiv 2006/48/EF af 14. juni 2006 om adgang til at optage og udøve virksomhed som kreditinstitut (EUT L 177 af 30.6.2006, s. 1).

         (2)  EUT L 177 af 30.6.2006, s. 1.

         (3)  EUT L 177 af 30.6.2006, s. 201.

         (4)  Formularer for store engagementer, som er i kraft på rapporteringsdatoen, udarbejdet i form af EBA-retningslinjer offentliggjort på EBA's websted http://www.eba.europa.eu eller, i givet fald, i form af tekniske standarder (del af COREP-rammen) udviklet af EBA og vedtaget af Kommissionen i medfør af artikel 110 i direktiv 2006/48/EF.

         (5)  Europa-Parlamentets og Rådets direktiv 2004/39/EF af 21. april 2004 om markeder for finansielle instrumenter, om ændring af Rådets direktiv 85/611/EØF og 93/6/EØF samt Europa-Parlamentets og Rådets direktiv 2000/12/EF og om ophævelse af Rådets direktiv 93/22/EØF (EUT L 145 af 30.4.2004, s. 1).

      BILAG III

         Ad hoc-anmodninger fra ESRB om aggregerede oplysninger

      A.   GENERELLE BETRAGTNINGER

      1.   Identificering af behovet for en ad hoc-undersøgelse

      1.1.   Det Europæiske Udvalg for Systemiske Risici (ESRB) kan anmode om tilvejebringelse af aggregerede oplysninger på ad hoc-basis. ESRB's ad-hoc anmodninger om oplysninger kan imødekommes på følgende måder: a) ved at tilvejebringe allerede foreliggende oplysninger fra Det Europæiske System af Centralbanker (ESCB), de europæiske tilsynsmyndigheder (ESA'er), kommercielle dataleverandører eller internationale organisationers databaser, f.eks. Den Internationale Betalingsbank (BIS); eller b) ved at gennemføre en ad hoc-undersøgelse.
      1.2.   På baggrund af ovenstående vil indledende ad hoc-anmodninger om aggregerede oplysninger, som fremsættes af ESRB-enheder, generelt først udløse en analysefase, som har til formål at fastslå, hvorvidt det er nødvendigt at gennemføre en ad hoc-undersøgelse. I analysefasen vil det især blive vurderet, hvilke kvantitative og kvalitative data der allerede foreligger, og hvorvidt de er velegnede til formålet. Såfremt de foreliggende data ikke er velegnede til formålet, og der opstår behov for at indsamle dataene fra rapporteringsenheder gennem en ad hoc-undersøgelse, kan der muligvis allerede i analysefasen ske en fastlæggelse af den relevante rapporteringspopulation og foretages et skøn af de omkostningsmæssige konsekvenser for rapporteringsenhederne i forbindelse med gennemførelsen af en ad hoc-undersøgelse. Undersøgelsen kan eventuelt munde ud i, at ESRB's Almindelige Råd vedtager en beslutning om, at der skal indsamles aggregerede oplysninger gennem en ad hoc-undersøgelse.
      1.3.   ESRB og en eller flere ESA'er kan, som følge af deres fælles interesse i et specifikt emne, iværksætte en fælles ad hoc-undersøgelse. I så fald er en analysefase unødvendig.
      2.   To typer ad hoc-undersøgelser

      2.1.   Der kan anvendes to typer ad hoc-undersøgelser:

                  a)

                  Type 1-undersøgelser fokuserer på specifikke spørgsmål, f.eks. en fyldestgørende vurdering af eksponeringer, og tager normalt sigte på tilvejebringelsen af mere detaljerede opdelinger inden for den regelmæssige dataindsamling, f.eks. »heraf«-positioner. Type 1-undersøgelser kan også omfatte datasæt, som medfører (regelmæssig) dataindsamling i en anden sammenhæng eller af en anden organisation, f.eks. Den Internationale Valutafond eller BIS, og for hvilke der allerede findes faste metodologiske rammer.

                  b)

                  Type 2-undersøgelser omfatter fænomener, som ikke tidligere er analyseret, og for hvilke der ikke er fastsat en metode og ikke foretages en regelmæssig dataindsamling. Type 2-undersøgelser er væsentligt mere arbejdsintensive end type 1-undersøgelser og mangler muligvis benchmark. Oplysninger, der udledes af type 2-undersøgelser, kan være vanskeligere at fortolke. At de relevante rapporteringsenheder skal identificeres, og at der skal opstilles en metodologisk ramme, kan medføre, at der går væsentlig lang tid, før oplysningerne er indsamlet.

            2.2.   Når ESRB's Almindelige Råd skal træffe beslutning om, hvorvidt der er behov for en ad hoc-undersøgelse, vil rådet blive informeret om og tage hensyn til de sandsynlige omkostninger i forbindelse hermed samt tidsplanen for gennemførelsen af en sådan undersøgelse.
      B.   PRINCIPPER OG PROCEDURE FOR HÅNDTERING AF AD HOC-ANMODNINGER

      3.   Principper

      ESRB's sekretariat, Den Europæiske Centralbank (ECB) og ESA'erne (herefter »parterne«) vil anvende følgende principper under imødekommelsen af ESRB's ad hoc-anmodninger om oplysninger.

                  a)

                  Der følges en procedure bestående af vedtagne trin, som bør anvendes gennemsigtigt.

                  b)

                  Der undgås for omfattende kontakt med rapporteringsenheder.

                  c)

                  Der anvendes i videst muligt omfang eksisterende oplysninger til diverse analytiske og operationelle formål, samtidig med at de nødvendige retlige begrænsninger og fortrolighedsforanstaltninger iagttages.

                  d)

                  Der anvendes så vidt muligt eksisterende, om muligt harmoniserede, metoder og dataindsamlinger.

                  e)

                  Der udvikles en bedste praksis for ad hoc-undersøgelser ved at indføre feedbackmekanismer og dele oplysninger om metoder blande de involverede parter.

            4.   Procedure

      4.1.   Analysefasen

                  4.1.1.

                  ESRB-enheder fremsender deres indledende anmodning om en ad hoc-indsamling af aggregerede oplysninger til ESRB's sekretariat, som herefter tilrettelægger analysefasen med støtte fra ECB ved at træffe de nedenfor anførte foranstaltninger. Den indledende anmodning om oplysninger omdannes til faktiske datakrav, og tilgængeligheden og kvaliteten af relevante oplysninger vurderes af de relevante organisationer. ESA'erne og Det Fælles Udvalg for ESA'erne informeres om indholdet af den indledende ad hoc-anmodning og opfordres til at samarbejde med ECB om vurderingen af de foreliggende oplysninger med henblik på at maksimere anvendelsen af tidligere indsamlede oplysninger og undgå en øget rapporteringsbyrde. I analysefasen kan der også gøres brug af ESCB, herunder ESCB's statistiske komité, ESCB's komité for finansiel stabilitet eller andre kilder inden for det europæiske statistiske system, kommercielle dataleverandører og internationale organisationer som f.eks. BIS.

                  4.1.2.

                  Såfremt analysefasen har følgende resultat: a) data eller acceptable erstatningsværdier, som er velegnede til formålet, foreligger i en tilstrækkelig god kvalitet og b) ejeren har givet tilladelse til at anvende data, som ikke er fuldt offentligt tilgængelige, tilvejebringes disse data via ESRB's sekretariat til den relevante ESRB-enhed, som har anmodet om oplysningerne, sammen med den krævede kvalitetsvurdering og oplysninger om omkostningerne forbundet med data, der indhentes fra kommercielle kilder.

                  4.1.3.

                  I andre tilfælde — især hvis en af følgende situationer opstår: a) der foreligger erstatningsværdier, men de er af ukendt eller utilstrækkelig kvalitet; b) der foreligger ikke data eller erstatningsværdier; c) der kan ikke indhentes tilladelse til at anvende data, som ikke er fuldt offentligt tilgængelige, formidler ECB resultatet af vurderingen vedrørende oplysningernes tilgængelighed til ESRB og foreslår mulige kilder og metoder til en ad hoc-undersøgelse, herunder: i) kategorier af og antal rapporteringsenheder, ii) rapporteringskanaler, dvs. den statistiske komité, komiteen for finansiel stabilitet eller ESA'erne, iii) et tilnærmelsesvist skøn over omkostninger og tidsramme, iv) sandsynlige vanskeligheder.

            4.2.   Dataindsamlingsfase

                  4.2.1.

                  Efter at have modtaget undersøgelsesresultaterne forelægger ESRB's sekretariat via ESRB's styringskomité et forslag til opfølgende tiltag samt et tilnærmelsesvist skøn over fordele og omkostninger for ESRB's Almindelige Råd. ESRB's Almindelige Råd beslutter, om der skal iværksættes en ad hoc-undersøgelse, som kan kræve inddragelse af rapporteringsenheder. Det Almindelige Råds beslutning kan især fastsætte: a) de krævede oplysningers detaljeringsgrad for de enkelte institutioner og de enkelte poster, b) hvilken fortrolighedsordning der skal gælde, især med hensyn til hvem der kan få adgang til hvilke data, og hvordan dataene vil blive lagret og tilvejebragt, c) tidsfristerne for tilvejebringelse af oplysningerne.

                  4.2.2.

                  Såfremt en ad hoc-undersøgelse gennemføres af en ESA, kontakter ESRB's sekretariat den relevante europæiske tilsynsmyndighed og Det Fælles Udvalg. Der kan formidles data via ECB i fuld overensstemmelse med artikel 8 i Europa-Parlamentets og Rådets forordning (EU) nr. 1092/2010 af 24. november 2010 om makrotilsyn på EU-plan med det finansielle system og om oprettelse af et europæisk udvalg for systemiske risici (1).

                  4.2.3.

                  Såfremt en ad hoc-undersøgelse gennemføres af ESCB, kontakter ESRB's sekretariat ECB, som derefter tager kontakt til de potentielle rapporteringsenheder via de nationale kompetente myndigheder gennem de relevante ESCB-komiteer og respekterende gældende fortrolighedsbegrænsninger.

                  4.2.4.

                  Efter afslutningen af hver ad hoc-undersøgelse vil parterne dele oplysninger om undersøgelsens gennemførelse og især om de anvendte metoder og kvalitetskontrolprocedurer samt om eventuelle problemer med henblik på at forbedre fremtidige undersøgelsers effektivitet og resultater.

         (1)  EUT L 331 af 15.12.2010, s. 1.


Avis juridique important

|

32003D0014(01)

2003/797/EF: Den Europæiske Centralbanks afgørelse af 7. november 2003 om forvaltningen af lånoptagelses- og långivningstransaktioner indgået af Det Europæiske Fællesskab under mekanismen for mellemfristet finansiel støtte (ECB/2003/14)

EU-Tidende nr. L 297 af 15/11/2003 s. 0035 - 0036

Den Europæiske Centralbanks afgørelseaf 7. november 2003om forvaltningen af lånoptagelses- og långivningstransaktioner indgået af Det Europæiske Fællesskab under mekanismen for mellemfristet finansiel støtte(ECB/2003/14)(2003/797/EF)STYRELSESRÅDET FOR DEN EUROPÆISKE CENTRALBANK HAR -under henvisning til traktaten om oprettelse af Det Europæiske Fællesskab, særlig artikel 119 og artikel 123, stk. 2,under henvisning til statutten for Det Europæiske System af Centralbanker og Den Europæiske Centralbank, særlig artikel 21.2, artikel 44 og artikel 47.1, første led,under henvisning til Rådets forordning (EF) nr. 332/2002 af 18. februar 2002 om indførelse af en mekanisme for mellemfristet betalingsbalancestøtte til medlemsstaterne(1), særlig artikel 9, ogud fra følgende betragtninger:(1) I overensstemmelse med artikel 123, stk. 2, i traktaten og artikel 44, første afsnit, i statutten og i henhold til artikel 1, stk. 1, i afgørelse ECB/1998/NP2 af 23. juni 1998 om Den Europæiske Centralbanks udførelse af visse opgaver, som overtages fra Det Europæiske Monetære Institut, overtog Den Europæiske Centralbank (ECB) de af Det Europæiske Monetære Instituts (EMI's) opgaver, som er angivet i artikel 117, stk. 2, femte led, i traktaten og i artikel 4.1, femte led, og artikel 6.1, tredje led, i statutten for EMI, frem til senest dagen umiddelbart forud for den første dag i tredje fase af Den Økonomiske og Monetære Union (tredje fase).(2) I henhold til afgørelse ECB/1998/NP15 af 1. december 1998 om Den Europæiske Centralbanks udøvelse af visse funktioner i tilknytning til mellemfristet betalingsbalancestøtte til medlemsstaterne(2) forblev EMI's afgørelse nr. 8/95 af 2. maj 1995 om administrationen af långivnings- og lånoptagelsestransaktioner indgået af Det Europæiske Fællesskab under mekanismen for mellemfristet finansiel støtte i kraft og fandt fortsat anvendelse fra den første dag i tredje fase.(3) De i den anden betragtning nævnte funktioner blev udøvet på grundlag af artikel 11 i Rådets forordning (EØF) nr. 1969/88 af 24. juni 1988 om indførelse af en enhedsmekanisme for mellemfristet betalingsbalancestøtte til medlemsstaterne(3).(4) Forordning (EF) nr. 332/2002, som trådte i kraft den 24. februar 2002, ophævede forordning (EØF) nr. 1969/88.(5) I overensstemmelse med artikel 9 i forordning (EF) nr. 332/2002 skal ECB træffe de nødvendige foranstaltninger med henblik på at sikre forvaltningen af de lån, der er bevilget under den mekanisme for mellemfristet finansiel støtte, som er oprettet ved denne forordning.(6) Nærværende afgørelse, som gennemfører artikel 9 i forordning (EF) nr. 332/2002, ophæver afgørelse ECB/1998/NP15. I betragtning af, at de af EMI's øvrige opgaver og afgørelser, som der henvises til i afgørelse ECB/1998/NP2, heller ikke er i kraft eller finder anvendelse i tredje fase, kan afgørelse ECB/1998/NP2 af hensyn til overskueligheden også ophæves -TRUFFET FØLGENDE AFGØRELSE:Artikel 1ECB udfører de opgaver, der er fastsat i artikel 9 i forordning (EF) nr. 332/2002, på den måde, der er beskrevet i artikel 2-8 nedenfor.Artikel 2Betalinger i tilknytning til Det Europæiske Fællesskabs lånoptagelses- og långivningstransaktioner gennemføres via konti, som ECB opretter i sit eget navn.Artikel 31. Midler, som ECB modtager for Det Europæiske Fællesskabs regning i henhold til låneaftaler indgået af sidstnævnte, overføres med samme valørdato til den konto, der angives af den nationale centralbank i den medlemsstat, som har modtaget det tilsvarende lån.2. Midler, som ECB modtager for Det Europæiske Fællesskabs regning, enten som rentebetaling eller tilbagebetaling af hovedstol fra den medlemsstat, som har modtaget lånet, overføres med samme valørdato til de konti, der angives af kreditorerne i de låneaftaler, som Det Europæiske Fællesskab har indgået.Artikel 4For hver lånoptagelses- og långivningstransaktion opretter ECB i sine regnskaber følgende konti i euro:a) en nostrokonto med benævnelsen "Saldi i euro hos ...", svarende til de midler, der er modtaget for Det Europæiske Fællesskabs regningb) en konto på passivsiden som modpost til den under a) nævnte kontoc) en interimskonto med benævnelsen "Det Europæiske Fællesskabs forpligtelser i forbindelse med Det Europæiske Fællesskabs lånoptagelsestransaktioner", i givet fald opdelt i underkonti for de enkelte kreditorer, hos hvem Det Europæiske Fællesskab har optaget lånd) en interimskonto med benævnelsen "Det Europæiske Fællesskabs tilgodehavender i forbindelse med Det Europæiske Fællesskabs långivningstransaktioner".Artikel 5ECB bogfører de finansielle transaktioner, der er beskrevet i artikel 3, på deres valørdato ved debitering eller kreditering af de i artikel 4 nævnte konti.Artikel 61. ECB fører kontrol med de forfaldsdatoer, der er fastsat i lånoptagelses- og långivningsaftalerne for rentebetaling og tilbagebetaling af hovedstol.2. Mindst 15 hverdage før hver forfaldsdato giver ECB den nationale centralbank i den medlemsstat, som har gæld til Det Europæiske Fællesskab, meddelelse herom.Artikel 7ECB giver straks Europa-Kommissionen skriftlig meddelelse om enhver transaktion, den har udført for Det Europæiske Fællesskabs regning. ECB stiler disse meddelelser til Europa-Kommissionens Generaldirektorat for Økonomiske og Finansielle Anliggender.Artikel 8Ved udgangen af hvert kalenderår udarbejder ECB en rapport til Europa-Kommissionen med oplysninger om de finansielle transaktioner, den har udført i årets løb i tilknytning til lånoptagelses- og långivningstransaktioner. Rapporten skal indeholde en oversigt over Det Europæiske Fællesskabs tilgodehavender og forpligtelser i forbindelse med lånoptagelses- og långivningstransaktioner.Artikel 9Afgørelse ECB/1998/NP2 og afgørelse ECB/1998/NP15 ophæves hermed.Artikel 10ECB's Direktion træffer alle de nødvendige foranstaltninger med henblik på gennemførelsen af denne afgørelse.Artikel 11Denne afgørelse træder i kraft dagen efter dens offentliggørelse i Den Europæiske Unions Tidende.Udfærdiget i Frankfurt am Main, den 7. november 2003.På vegne af ECB's Generelle RådJean-Claude Trichet(1) EFT L 53 af 23.2.2002, s. 1.(2) Offentliggjort som bilag V til afgørelse ECB/2000/12 af 10. november 2000 om offentliggørelse af visse af Den Europæiske Centralbanks retsakter og retlige instrumenter (EFT L 55 af 24.2.2001, s. 76).(3) EFT L 178 af 8.7.1988, s. 1. Forordningen er ændret ved tiltrædelsesakten af 1994.


title: Rådets afgørelse (EU) 2015/155 af 27. januar 2015 om den holdning, som Den Europæiske Union skal indtage i Udvalget for Handel med Varer, der er nedsat ved frihandelsaftalen mellem Den Europæiske Union og dens medlemsstater på den ene side og Republikken Korea på den anden side, for så vidt angår vedtagelsen af reglerne for forvaltning af toldkontingenter

text:
               31.1.2015

               DA

               Den Europæiske Unions Tidende

               L 26/22

         RÅDETS AFGØRELSE (EU) 2015/155
   af 27. januar 2015
   om den holdning, som Den Europæiske Union skal indtage i Udvalget for Handel med Varer, der er nedsat ved frihandelsaftalen mellem Den Europæiske Union og dens medlemsstater på den ene side og Republikken Korea på den anden side, for så vidt angår vedtagelsen af reglerne for forvaltning af toldkontingenter
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 207, stk. 4, første afsnit, sammenholdt med artikel 218, stk. 9,
   under henvisning til forslag fra Europa-Kommissionen, og
   ud fra følgende betragtninger:

               (1)

               Frihandelsaftalen mellem Den Europæiske Union og dens medlemsstater på den ene side og Republikken Korea på den anden side (1) (»aftalen«) blev undertegnet den 6. oktober 2010.

               (2)

               I henhold til aftalens artikel 15.10, stk. 5, har aftalen fundet midlertidig anvendelse siden den 1. juli 2011 i afventning af afslutningen af procedurerne for dens indgåelse.

               (3)

               I aftalens artikel 15.1 oprettes et Handelsudvalg, som bl.a. har til opgave at sikre, at aftalen fungerer efter hensigten, og føre tilsyn med arbejdet i alle specialiserede udvalg.

               (4)

               I overensstemmelse med artikel 15.2 i aftalen blev de specialiserede udvalg nedsat i Handelsudvalgets regi. Udvalget for Handel med Varer er et af de specialiserede udvalg, jf. artikel 2.16 i aftalen.

               (5)

               I henhold til punkt 2 i tillæg 2-A-1 til aftalen har Korea mulighed for at benytte et auktionssystem til at forvalte og gennemføre toldkontingenter, som Korea anvender på mælk og fløde, smør, honning og appelsiner, som har oprindelse i Unionen, på grundlag af aftalen. Reglerne for auktionssystemet skal fastsættes af parterne ved fælles overenskomst i Udvalget for Handel med Varer.

               (6)

               I henhold til punkt 3 i tillæg 2-A-1 til aftalen har Korea mulighed for at anvende en licensordning til at forvalte og gennemføre visse toldkontingenter. Parterne skal inden for rammerne af Udvalget for Handel med Varer aftale de generelle retningslinjer og procedurer for licensordningen, herunder de krav, der skal opfyldes for at være berettiget til toldkontingenter, og alle ændringer hertil.

               (7)

               Det er nødvendigt at fastlægge den holdning, der skal indtages på Unionens vegne i Udvalget for Handel med Varer, for så vidt angår reglerne for forvaltning af toldkontingenter.

               (8)

               Den fælles afgørelse træffes ved noteveksling mellem Unionen og Korea og underskrives af en repræsentant for Kommissionen på vegne af Unionen.

               (9)

               Unionens holdning i Udvalget for Handel med Varer bør derfor baseres på det udkast til afgørelse truffet af Udvalget for Handel med Varer, der er knyttet som bilag til denne afgørelse —

         VEDTAGET DENNE AFGØRELSE:
   Artikel 1
   Den holdning, som skal indtages på Unionens vegne i Udvalget for Handel med Varer, der er nedsat ved frihandelsaftalen mellem Den Europæiske Union og dens medlemsstater på den ene side og Republikken Korea på den anden side, for så vidt angår vedtagelsen af reglerne for forvaltning af toldkontingenter, baseres på det udkast til afgørelse truffet af Udvalget for Handel med Varer, der er knyttet som bilag til denne afgørelse.
   Mindre tekniske ændringer af udkastet til afgørelse truffet af Udvalget for Handel med Varer kan vedtages af Unionens repræsentanter i Udvalget, uden at Rådet skal vedtage en ny afgørelse.
   Artikel 2
   Denne afgørelse træder i kraft på dagen for vedtagelsen.

      Udfærdiget i Bruxelles, den 27. januar 2015.

            På Rådets vegne

         J. REIRS

            Formand

      (1)  EUT L 127 af 14.5.2011, s. 6.

      UDKAST TIL
      AFGØRELSE Nr. 1 TRUFFET AF EU-KOREA-UDVALGET FOR HANDEL MED VARER
      af …
      om vedtagelsen af regler for forvaltning og gennemførelse af toldkontingenter
      UDVALGET FOR HANDEL MED VARER HAR —
      under henvisning til frihandelsaftalen mellem Republikken Korea (»Korea«) på den ene side og Den Europæiske Union og dens medlemsstater på den anden side (»parterne« og »aftalen«), særlig artikel 2.16, 15.2.1 og punkt 2 og 3 i tillæg 2-A-1 hertil, og
      ud fra følgende betragtninger:

                  (1)

                  Ved aftalens artikel 15.1 oprettes et Handelsudvalg, som bl.a. har til opgave at sikre, at aftalen fungerer efter hensigten, og overvåge arbejdet i alle specialiserede udvalg.

                  (2)

                  I overensstemmelse med aftalens artikel 15.2 blev de specialiserede udvalg nedsat under Handelsudvalget. Udvalget for Handel med Varer er en af disse specialiserede udvalg, jf. artikel 2.16 i aftalen.

                  (3)

                  I henhold til punkt 2 i tillæg 2-A-1 til aftalen kan Korea anvende et auktionssystem med henblik på at forvalte og gennemføre de toldkontingenter, som Korea anvender på visse varer med oprindelse i Den Europæiske Union, på grundlag af aftalen. Reglerne for auktionssystemet skal fastsættes af parterne ved fælles overenskomst efter beslutning i Udvalget for Handel med Varer.

                  (4)

                  I henhold til punkt 3 i tillæg 2-A-1 til aftalen kan Korea anvende en licensordning til at forvalte og gennemføre visse toldkontingenter. Parterne skal inden for rammerne af Udvalget for Handel med Varer aftale de generelle retningslinjer og procedurer for licensordningen, herunder kravene, der skal opfyldes for at være berettiget til toldkontingenter, og alle ændringer hertil —

            VEDTAGET DENNE AFGØRELSE:

                  1.

                  Korea vil forvalte og gennemføre de toldkontingenter, som Korea anvender på visse varer med oprindelse i Den Europæiske Union på grundlag af frihandelsaftalen mellem Republikken Korea på den ene side og Den Europæiske Union og dens medlemsstater på den anden side, i overensstemmelse med de regler, der er fastsat i bilaget til denne afgørelse.

                  2.

                  Denne afgørelse træder i kraft den …

         Udfærdiget i …

               For Udvalget for Handel med Varer

            Mauro PETRICCIONE

               Direktør

               Generaldirektoratet for Handel Europa-Kommissionen

            Hak-Do KIM

               Generaldirektør for politik for frihandelsaftalen

               Ministerium for Handel, Industri og Energi Republikken Korea

         BILAG

            REGLER FOR FORVALTNING OG GENNEMFØRELSE AF TOLDKONTINGENTER

         Artikel 1
         Tidspunkt for auktioner og licensansøgning
         1.   Auktioner for skummetmælkspulver, sødmælkspulver, kondenseret mælk og naturlig honning skal gå forud for importperioden, dvs. i juni for kontingenter, der åbnes i juli.
         2.   I henhold til retningslinjerne fra Korea Agro-Fisheries & Food Trade Corporation vil der blive offentliggjort meddelelser om auktionerne otte kalenderdage inden udløbet af fristen for ansøgningen om deltagelse i auktionerne.
         3.   For varer, der ikke er fastsat en tidslinje for i frihandelsaftalen mellem EU og Korea, skal der i de særlige retningslinjer for de organisationer, der er udpeget til at forvalte toldkontingenter (i det følgende benævnt »henstillende organisationer«), være fastsat en licensansøgningsperiode på mindst syv kalenderdage fra den første arbejdsdag i det gennemførelsesår, der er omhandlet i punkt 5 i bilag 2-A til frihandelsaftalen mellem EU og Korea.
         Artikel 2
         Sikkerhedsstillelse og gebyrer
         1.   Der vil ikke være andre administrative omkostninger eller gebyrer end sikkerhedsstillelse — det beløb, der betales af bydende, som deltager i en auktion — for ydelser i forbindelse med en ansøgning om tildeling af et toldkontingent ved auktion.
         2.   Af den generelle vejledning til de bydende ved en auktion vil det fremgå, at sikkerhedsstillelsen skal tilbagebetales så hurtigt, som det er tilladt i henhold til normale forvaltningsmæssige procedurer, når auktionen er afsluttet.
         3.   Licensansøgere vil ikke være underlagt krav om garanti eller sikkerhedsstillelse.
         Artikel 3
         Udstedelse og gyldighedsperiode for en henstilling
         1.   De henstillende organisationer udsteder en importhenstilling for toldkontingenter under frihandelsaftalen mellem EU og Korea (i det følgende benævnt »henstillingen«) efter en auktion eller licensansøgning.
         2.   Henstillinger til ansøgerne udstedes inden for to kalenderdage, forudsat at de indsendte ansøgninger om henstilling om toldkontingenter opfylder kravene for en henstilling.
         3.   En henstilling om import af toldkontingenter vil være gyldig i 90 dage. Denne gyldighedsperiode kan forlænges med yderligere 30 dage, men må ikke overskride den sidste dag i det gennemførelsesår, der er omhandlet i bilag 2-A, punkt 5, i frihandelsaftalen mellem EU og Korea.
         Artikel 4
         Offentliggørelse af oplysninger om forvaltning af toldkontingenter
         1.   Retningslinjerne fra Koreas ministerium for landbrug, fødevarer og landdistriktspørgsmål (i det følgende benævnt »MAFRA«) og specifikke retningslinjer for de henstillende organisationer vil blive offentliggjort på deres respektive websteder.
         2.   De henstillende organisationer vil jævnligt offentliggøre oplysninger på deres websteder, der omfatter offentlige meddelelser om licensansøgninger og auktioner, licenstildeling og auktionsperioder, tildelte mængder, resterende mængder for alle toldkontingenter og den planlagte dato for den næste auktion/licensperiode.
         3.   De grundlæggende kriterier for auktioner, herunder deltagerberettigelse, betaling og tilbagelevering af sikkerhedsstillelse, auktionsdatoer, auktionskode og oplysninger, vil være indeholdt i de særlige retningslinjer fra Korea Agro-Fisheries & Food Trade Corporation eller i de generelle vejledninger til bydende for hver auktion.
         Artikel 5
         Regler for tildeling af toldkontingenter
         MAFRA-retningslinjerne tillader fordelingen af den årlige toldkontingentmængde året igennem ved at opdele den årlige toldkontingentmængde i flere undermængder, som tilsammen svarer til den årlige toldkontingentmængde. Den samlede toldkontingentmængde for hvert gennemførelsesår, som fremgår af frihandelsaftalen mellem EU og Korea, må ikke reduceres.

            Forvaltning af toldkontingenter: Ordliste

                     Henstillende organisationer

                     Koreanske organisationer, der er udpeget til at forvalte toldkontingenter: Korea Dairy Industries Association, Korea Agro-Fisheries & Food Trade Corporation, Korea Feed Ingredients Association og Korea Feed Milk Replacer Association
                     Websteder:

                                 Korea Dairy Industries Association (kun den koreanske sprogudgave er tilgængelig):
                                 http://www.koreadia.or.kr/

                                 Korea Agro-Fisheries & Food Trade Corporation:
                                 http://www.at.or.kr/home/apen000000/index.action

                                 Korea Feed Ingredients Association (kun den koreanske sprogudgave er tilgængelig):
                                 http://www.kfeedia.org/main.html

                                 Korea Feed Milk Replacer Association (kun den koreanske sprogudgave er tilgængelig):
                                 http://milkreplacer.or.kr/

                     Sikkerhedsstillelse

                     Beløb betalt af ansøgere, der ansøger om at deltage i en auktion. Sikkerhedsstillelsen tilbagebetales til hver ansøger umiddelbart efter kontingenthenstillingen.

                     Henstilling

                     Udstedelse af et importtoldkontingent efter en auktion eller en licensansøgning

                     Gyldighedsperiode

                     Den periode, i løbet af hvilken en henstilling om et importtoldkontingent er gyldig.

                     Gennemførelsesår

                     Periode på 12 måneder mellem på hinanden følgende årsdage for frihandelsaftalen (1. juli), for hvilken der i frihandelsaftalen mellem EU og Korea er fastlagt en årlig mængde for toldkontingenter.


title: Afgørelse (EU, Euratom) 2016/847 vedtaget af repræsentanterne for medlemsstaternes regeringer den 24. maj 2016 om udnævnelse af en dommer ved Retten

text:
               28.5.2016

               DA

               Den Europæiske Unions Tidende

               L 141/77

         AFGØRELSE (EU, Euratom) 2016/847 VEDTAGET AF REPRÆSENTANTERNE FOR MEDLEMSSTATERNES REGERINGER
   den 24. maj 2016
   om udnævnelse af en dommer ved Retten
   REPRÆSENTANTERNE FOR REGERINGERNE FOR DEN EUROPÆISKE UNIONS MEDLEMSSTATER HAR —
   under henvisning til traktaten om Den Europæiske Union, særlig artikel 19,
   under henvisning til traktaten om Den Europæiske Unions funktionsmåde, særlig artikel 254 og 255,
   under henvisning til traktaten om oprettelse af Det Europæiske Atomenergifællesskab, særlig artikel 106A, stk. 1, og
   ud fra følgende betragtninger:

               (1)

               Embedsperioden for fjorten dommere ved Retten udløber den 31. august 2016. Der bør derfor foretages udnævnelser for perioden fra den 1. september 2016 til den 31. august 2022.

               (2)

               Det er blevet indstillet, at Lauri MADISEs embedsperiode bør fornyes.

               (3)

               Det udvalg, der er nedsat ved artikel 255 i traktaten om Den Europæiske Unions funktionsmåde, har afgivet udtalelse om Lauri MADISEs kvalifikationer til at udøve embedet som dommer ved Retten —

         VEDTAGET DENNE AFGØRELSE:
   Artikel 1
   Lauri MADISE udnævnes til dommer ved Retten for perioden fra den 1. september 2016 til den 31. august 2022.
   Artikel 2
   Denne afgørelse træder i kraft dagen efter offentliggørelsen i Den Europæiske Unions Tidende.

      Udfærdiget i Bruxelles, den 24. maj 2016.

            Formand

         P. DE GOOIJER


title: 2013/699/EU: Rådets afgørelse af 25. november 2013 om beskikkelse af et lettisk medlem af og to lettiske suppleanter til Regionsudvalget

text:
               30.11.2013

               DA

               Den Europæiske Unions Tidende

               L 320/43

         RÅDETS AFGØRELSE
   af 25. november 2013
   om beskikkelse af et lettisk medlem af og to lettiske suppleanter til Regionsudvalget
   (2013/699/EU)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 305,
   under henvisning til indstilling fra den lettiske regering, og
   ud fra følgende betragtninger:

               (1)

               Rådet vedtog den 22. december 2009 og den 18. januar 2010 afgørelse 2009/1014/EU (1) og 2010/29/EU (2) om beskikkelse af medlemmerne af og suppleanterne til Regionsudvalget for perioden 26. januar 2010 til 25. januar 2015.

               (2)

               Der er blevet en plads ledig som medlem af Regionsudvalget, efter at Guntars KRIEVIŅŠ' mandat er udløbet.

               (3)

               Der er blevet en plads ledig som suppleant, efter at Viktors GLUHOVS' mandat er udløbet. Der bliver en plads ledig som suppleant, efter beskikkelsen af Jānis VĪTOLIŅŠ som medlem af Regionsudvalget —

         VEDTAGET DENNE AFGØRELSE:
   Artikel 1
   Til Regionsudvalget beskikkes for den resterende del af mandatperioden, dvs. indtil den 25. januar 2015:

               a)

               som medlem:

                           —

                           Jānis VĪTOLIŅŠ, First Deputy Chairman of Ventspils City Council

                     Og

               b)

               som suppleanter:

                           —

                           Gunārs ANSIŅŠ, Deputy Chairman of Liepāja City Council

                           —

                           Olga VEIDIŅA, Chairman of the Social Issues Committee of Rīga City Council.

         Artikel 2
   Denne afgørelse træder i kraft på dagen for vedtagelsen.

      Udfærdiget i Bruxelles, den 25. november 2013.

            På Rådets vegne

         D. PAVALKIS

            Formand

      (1)  EUT L 348 af 29.12.2009, s. 22.

      (2)  EUT L 12 af 19.1.2010, s. 11.


title: Den Europæiske Investeringsbank — Styrelsesrådets Beslutning af 30. marts 2009 om forhøjelse af den Europæiske Investeringsbanks kapital

text:
               15.1.2010

               DA

               Den Europæiske Unions Tidende

               L 10/19

         DEN EUROPÆISKE INVESTERINGSBANK
   STYRELSESRÅDETS BESLUTNING
   af 30. marts 2009
   om forhøjelse af den Europæiske Investeringsbanks kapital
   STYRELSESRÅDET FOR DEN EUROPÆISKE INVESTERINGSBANK HAR —
   under henvisning til vedtægternes artikel 4, stk. 3, og artikel 5, stk. 2, og
   ud fra følgende betragtninger:
   Bankens opgave er anført i artikel 267 i traktaten om oprettelse af Det Europæiske Fællesskab.
   I henhold til artikel 4, stk. 1, andet afsnit, i Bankens vedtægter defineres regningsenheden som euroen.
   Den seneste udvikling i Bankens aktivitet og den sandsynlige udvikling i långivningen, især med henblik på at reagere på Det Europæiske Råds og Økofin-Rådets opfordringer, kræver større støtte fra EIB til en række aktiviteter, især på baggrund af de nuværende udsigter for den økonomiske situation i EU i de kommende år.
   I henhold til bestyrelsens drøftelser af Bankens kapitalbehov på mødet den 16. december 2008 bør Bankens tegnede kapital forhøjes til 232 392 989 000 EUR, andelen at indbetale være 5 %, som finansieres helt og fuldt over Bankens supplerende reserve, og reservefonden gradvis tilføres midler op til det vedtægtsmæssige krav på 10 % af den tegnede kapital —
   MED ENSTEMMIGHED TRUFFET FØLGENDE BESLUTNING den 30. marts 2009, pr. korrespondance som hjelmet i forretningsordenens artikel 5 og på forslag fra bestyrelsen med hjemmel i vedtægternes artikel 4, stk. 3:

               1.

               Et beløb på 5 379 241 000 EUR af Bankens supplerende reserve anses for frie reserver.

               2.

               Af den frie reserve overføres 2 000 000 000 EUR til en særlig reserve som støtte til ordningen for struktureret finansiering og lignende tiltag.

               3.

               Med virkning fra 1. april 2009 forhøjes Bankens kapital således:

                           3.1.

                           Den af medlemsstaterne tegnede kapital forhøjes pro rata fra 164 808 169 000 EUR til 232 392 989 000 EUR, hvorved der fremkommer følgende beløb (EUR):

                                       Tyskland

                                       37 578 019 000

                                       Frankrig

                                       37 578 019 000

                                       Italien

                                       37 578 019 000

                                       Det Forenede Kongerige

                                       37 578 019 000

                                       Spanien

                                       22 546 811 500

                                       Belgien

                                       10 416 365 500

                                       Nederlandene

                                       10 416 365 500

                                       Sverige

                                       6 910 226 000

                                       Danmark

                                       5 274 105 000

                                       Østrig

                                       5 170 732 500

                                       Polen

                                       4 810 160 500

                                       Finland

                                       2 970 783 000

                                       Grækenland

                                       2 825 416 500

                                       Portugal

                                       1 820 820 000

                                       Tjekkiet

                                       1 774 990 500

                                       Ungarn

                                       1 679 222 000

                                       Irland

                                       1 318 525 000

                                       Rumænien

                                       1 217 626 000

                                       Slovakiet

                                       604 206 500

                                       Slovenien

                                       560 951 500

                                       Bulgarien

                                       410 217 500

                                       Litauen

                                       351 981 000

                                       Luxembourg

                                       263 707 000

                                       Cypern

                                       258 583 500

                                       Letland

                                       214 805 000

                                       Estland

                                       165 882 000

                                       Malta

                                       98 429 500

                           3.2.

                           Af den frie reserve omdannes 3 379 241 000 EUR til indbetalt kapital via overførsel fra Bankens supplerende reserve til dens kapital.

                           3.3.

                           Denne kapital anses for at være en del af den tegnede og indbetalte kapital, hvorved Bankens indbetalte kapital forhøjes fra 8 240 408 450 EUR til 11 619 649 450 EUR.

         SOM FØLGE HERAF

               3.4.

               ændres Bankens vedtægter med virkning fra den 1. april 2009 således: Artikel 4, stk. 1, første afsnit, i Bankens vedtægter affattes således:
               »Banken tildeles en kapital på 232 392 989 000 EUR, tegnet af medlemsstaterne med følgende beløb:

                           Tyskland

                           37 578 019 000

                           Frankrig

                           37 578 019 000

                           Italien

                           37 578 019 000

                           Det Forenede Kongerige

                           37 578 019 000

                           Spanien

                           22 546 811 500

                           Belgien

                           10 416 365 500

                           Nederlandene

                           10 416 365 500

                           Sverige

                           6 910 226 000

                           Danmark

                           5 274 105 000

                           Østrig

                           5 170 732 500

                           Polen

                           4 810 160 500

                           Finland

                           2 970 783 000

                           Grækenland

                           2 825 416 500

                           Portugal

                           1 820 820 000

                           Tjekkiet

                           1 774 990 500

                           Ungarn

                           1 679 222 000

                           Irland

                           1 318 525 000

                           Rumænien

                           1 217 626 000

                           Slovakiet

                           604 206 500

                           Slovenien

                           560 951 500

                           Bulgarien

                           410 217 500

                           Litauen

                           351 981 000

                           Luxembourg

                           263 707 000

                           Cypern

                           258 583 500

                           Letland

                           214 805 000

                           Estland

                           165 882 000

                           Malta

                           98 429 500«

               4.

               Denne beslutning offentliggøres i Den Europæiske Unions Tidende.

            For Styrelsesrådet

         C. STAVRAKIS

            Formand

         A. QUEREJETA

            Sekretær


title: KOMMISSIONENS AFGØRELSE af 18. marts 1991 om fastsættelse af de samlede mængder fødevarehjælp i henhold til 1991-programmet og af listen over produkter, der kan leveres som fødevarehjælp (91/187/EØF) #

text:
Avis juridique important

|

31991D0187

KOMMISSIONENS AFGØRELSE af 18. marts 1991 om fastsættelse af de samlede mængder fødevarehjælp i henhold til 1991-programmet og af listen over produkter, der kan leveres som fødevarehjælp (91/187/EØF)  -

EF-Tidende nr. L 092 af 13/04/1991 s. 0039 - 0041

KOMMISSIONENS AFGOERELSE  af 18 . marts 1991  om fastsaettelse af de samlede maengder foedevarehjaelp i henhold til 1991-programmet og af listen over produkter, der kan leveres som foedevarehjaelp  ( 91/187/EOEF )  KOMMISSIONEN FOR DE EUROPAEISKE  FAELLESSKABER HAR -  under henvisning til Traktaten om Oprettelse af Det Europaeiske OEkonomiske Faellesskab,  under henvisning til Raadets forordning ( EOEF ) nr . 3972/86 af 22 . december 1986 om politikken med hensyn til foedevarehjaelp og forvaltning af denne hjaelp ( 1 ), senest forlaenget ved forordning ( EOEF ) nr . 1930/90 ( 2 ), saerlig artikel 5, og  ud fra foelgende betragtninger :  Gennemfoerelsen af forordning ( EOEF ) nr . 3972/86 goer det noedvendigt for hvert produkt at fastsaette de samlede maengder, der skal leveres som foedevarehjaelp i 1991, samt at fastsaette, hvilke produkter der kan ydes som foedevarehjaelp;  de samlede maengder foedevarehjaelp for 1991, boer fastsaettes; foedevarehjaelpsaktionerne vil blive ivaerksat under hensyntagen til de faktisk disponible budgetmidler;  de i denne afgoerelse fastsatte foranstaltninger er i overensstemmelse med udtalelse fra Udvalget for Foedevarehjaelp -  TRUFFET FOELGENDE AFGOERELSE :  Eneste artikel  1 . De samlede maengder af hvert produkt, der skal stilles til raadighed for visse udviklingslande og organisationer som led i foedevarehjaelpsprogrammet for 1991, er fastsat i bilag I .  2 . Listen over de produkter, der kan leveres som foedevarehjaelp, er fastsat i bilag II . Udfaerdiget i Bruxelles, den 18 . marts 1991 . Paa Kommissionens vegne  Manuel MARÍN  Naestformand  ( 1 ) EFT nr . L 370 af 30 . 12 . 1986, s . 1, og berigtigelse heraf i EFT nr . L 42 af 12 . 2 . 1987, s . 54 . ( 2 ) EFT nr . L 174 af 7 . 7 . 1990, s . 6 .    BILAG I  Maengder foedevarehjaelp, der skal leveres i 1991  - Korn :  a ) en foerste tranche paa 927 700 tons  b ) en anden tranche paa op til 432 300 tons  - Maelkepulver og tilsvarende produkter : hoejst 83 500 tons  - Butteroil : hoejst 12 000 tons ( 1 )  - Sukker : hoejst 15 000 tons  - Vegetabilsk olie ( froeolie og olivenolie ) ( 1 ): 60 000 tons  - Andre produkter : til en vaerdi af hoejst 50 mio . ECU .  ( 1 ) I tilfaelde, hvor det ikke er noedvendigt at levere butteroil, vil de paagaeldende maengder om noedvendigt kunne erstattes af vegetabilsk olie efter en omregningssats .    BILAG II    KN-kode  ( vejledende )  Varebeskrivelse       0202  Koed af hornkvaeg, frosset  ex 0203  Svinekoed, frosset  0210 20  Koed af hornkvaeg, saltet, i saltlage, toerret eller roeget  0305  Fisk, toerret, saltet eller i saltlage; roeget fisk, ogsaa kogt foer eller under  roegningen; fiskemel, egnet til menneskefoede  ex 0402  Maelk og floede, i pulverform, som granulat eller i anden fast form, eller maelkeerstatning  ex 0405 00  Butteroil  0406  Ost og ostemasse  0713  Baelgfrugter, udbaelgede og toerrede, ogsaa afskallede eller  flaekkede  0806 20  Druer, toerrede  ex kapitel 10  Korn  1101  1102  Mel af korn  1103  Gryn og groft mel samt pellets af korn  1104  Korn, bearbejdet paa anden maade, undtagen ris henhoerende under pos . 1006; kim af korn, hel, valset, i flager eller formalet  1106 10 00  Mel og pulver af toerrede baelgfrugter  henhoerende under pos . 0713  ex 1202  Jordnoedder  1509  Olivenolie  ex 1507  ex 1508  ex 1511  ex 1512  ex 1513  ex 1514  ex 1515  Vegetabilske olier og fraktioner heraf, ogsaa raffinerede, men ikke kemisk modificerede, til fremstilling af naeringsmidler  1602 50  Andre varer af koed, slagteaffald eller blod, tilberedte eller konserverede, af hornkvaeg  ex 1604 13  til 1604 19  Fisk, tilberedt eller konserveret, sardin, tunfisk, makrel, ansjos, andre varer  1701  Roer - og roesukker samt kemisk ren saccharose i fast form  ex 1901  Tilberedte naeringsmidler fremstillet af mel, stivelse mv ., ikke andetsteds tariferet   ex 1902  Pastaprodukter, ikke kogte, fyldte eller paa anden maade tilberedt  ex 1905  Kiks og andet bagvaerk  2002  Tomater, tilberedt eller konserveret paa anden maade end med eddike eller eddikesyre  ex 2106  Tilberedte naeringsmidler, ikke andetsteds  tariferet; proteinkoncentrater og texturerede proteinstoffer med indhold af maelkefedt  -  Friske produkter opkoebt lokalt i udviklingslandene, f.eks . frugt og groensager ( 1 ).    ( 1 ) Gaelder udelukkende ikke-statslige og internationale organisationer,  foerst og fremmest med henblik paa flygtninge .


Avis juridique important

|

31979D0644

79/644/EØF: Rådets afgørelse af 16. juli 1979 om udnævnelse af en efterfølger for et medlem af Det rådgivende udvalg for arbejdskraftens frie Bevægelighed

EF-Tidende nr. L 185 af 21/07/1979 s. 0028 - 0028

++++   ( 1 ) EFT nr . L 257 af 19 . 10 . 1968 , s . 1 .  RAADETS AFGOERELSE  af 16 . juli 1979  om udnaevnelse af en efterfoelger for et medlem af Det raadgivende udvalg for arbejdskraftens frie Bevaegelighed   ( 79/644/EOEF )  RAADET FOR DE EUROPAEISKE FAELLESSKABER HAR _  under henvisning til traktaten om oprettelse af Det europaeiske oekonomiske Faellesskab ,  under henvisning til Raadets forordning ( EOEF ) nr . 1612/68 af 15 . oktober 1968 ( 1 ) om arbejdskraftens frie bevaegelighed inden for Faellesskabet , saerlig artikel 27 ,  under henvisning til Raadets afgoerelse af 11 . oktober 1977 om udnaevnelse for den periode , der udloeber den 10 . oktober 1979 , af ordinaere medlemmer af og suppleanter til Det raadgivende udvalg for arbejdskraftens frie Bevaegelighed , og  ud fra foelgende betragtning :  Efter at Drs . Cnossen er traadt tilbage , som meddelt Raadet den 31 . maj 1979 , er der blevet en plads som medlem ledig i ovennaevnte udvalg i kategorien arbejdsgiverrepraesentanter , samt  under henvisning til indstilling af 2 . juli 1979 _  TRUFFET FOELGENDE AFGOERELSE :  Eneste artikel  Drs . J . Leder udnaevnes som medlem af Det raadgivende udvalg for arbejdskraftens frie Bevaegelighed som efterfoelger for Drs . Cnossen for resten af dennes mandatperiode , dvs . indtil 10 . oktober 1979 .  Udfaerdiget i Bruxelles , den 16 . juli 1979 .  Paa Raadets vegne  Formand  G . COLLEY